KINNITATUD

RMK riigihangete osakonna

juhataja käskkirjaga 1-47.2769/1.

## 1. Hanke nimetus

1.1. Hanke nimetus: Maaparandussüsteemide hooldus 2023-1

1.2. Viitenumber: 261525

1.3. Klassifikatsioon: maaparandustööd 45112320-4

1.4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab e-RHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## 4. Hanke lühikirjeldus

Hange on jaotatud 19-ks hankeosaks (objektiks). Vt tabel 1.

Hanke eesmärgiks on hankelepingu sõlmimine ühe pakkujaga igas hankeosas. Pakkuja võib teha pakkumuse nii ühele, mitmele või kõigile hanke osadele. Hankija võib sõlmida lepingud hankeosade kaupa eraldi või koos. Hankija soovib lepingud sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

Töövõtja peab pakutud maksumusega teostama maaparandussüsteemil, maaparandussüsteemi osal või kraavil kogu hoolduse, (raiuma võsa, eemaldama kraavidest ja mulletelt takistused (mahalangenud puud ja kopratammid), eemaldama kraavidest setted, tasandama lõhutud kraavide mulded, tasandama eemaldatud setted ja taastama kraavidele paigaldatud kahjustatud truubi otsakud). **Tellija võib tellida eraldi võsaraiet ja kraavidest setete eemaldamist ning ära jätta osadel kraavidel võsaraiet või setete eemaldamise.**

Maaparandussüsteemide hooldustöid teostatakse ajaliselt juunist novembrini. Tööde teostamisel tuleb kinni pidada metsaparandajate poolt etteantud tööde teostamise ajagraafikust.

Ajagraafik lepitakse kokku koos lepingu sõlmimisega enne tööde alustamist ja see moodustab lepingu lisa.

Objektidel on keskkonnakaitsest tingitud ajalisi piiranguid tööde teostamisele (olenevalt piirangust 1.02-30.09). Antud piirangute kohta saate täiendava informatsiooni piirkonna metsaparandajalt.

Kõik tööd peavad olema lõpetatud hiljemalt **1. novembriks 2023.**

Objektidega on võimalik tutvuda ning selle iseärasuste ja töömahtude kohta saab täiendavat informatsiooni piirkonna metsaparandajalt:

1. Ülo Lindjärv tel: 505 0744; e-mail: [ulo.lindjarv@rmk.ee](mailto:ulo.lindjarv@rmk.ee)
2. Romet Riiman tel: 526 1698; e-mail: [romet.riiman@rmk.ee](mailto:romet.riiman@rmk.ee)
3. Villu Alatsei, tel: 504 0541; e-mail: [villu.alatsei@rmk.ee](mailto:villu.alatsei@rmk.ee)
4. Maie Rummel, tel: 514 0460; e-mail: [maie.rummel@rmk.ee](mailto:maie.rummel@rmk.ee)
5. Rein Kilgi, tel: 507 3440; e-mail: [rein.kilgi@rmk.ee](mailto:rein.kilgi@rmk.ee)

Meris Süsta tel: 5064594; e-mail: [meris.susta@rmk.ee](mailto:meris.susta@rmk.ee)

## 5. Hanke tehniline kirjeldus

**5.1. Maaparandussüsteemide hoolduse objektide tehnilised kirjeldused ja mahud:**

TABEL 1.

|  |  |  |  |  |  |  |  |
| --- | --- | --- | --- | --- | --- | --- | --- |
| **Osa nr** | **Hankeosa** | **Maakond** | **Pindala (ha)** | **Hoolda-tavate kraavide pikkus (km)** | **Hoolda-tavate truupide arv (tk)** | **Puhas-tatavad tuletõrje-tiigid** | **Metsa-parandaja** |
| 1 | RKU0032 Lõpe PÜ-84 maaparandussüsteem | Ida-Viru | 1244 | 96 | 107 | 3 | Maie Rummel |
| 2 | RKU0044 Ongassaare PÜ-131 maaparandussüsteem +Imatu oja hooldus koos kv. AJ023 kraavi ja SB (pikkus 6010 m) | Ida-Viru | 1516 | 87 | 56 | 3 | Maie Rummel |
| 3 | RKU0276 Vasknarva maaparandussüsteem | Ida-Viru | 123 | 6,23 | 7 |  | Maie Rummel |
| 4 | RKU0176 Pedeli maaparandussüsteem | Valga | 505 | 30 | Teadmata |  | Meris Süsta |
| 5 | RKU0232 Kantsi maaparandussüsteem | Võru | 639 | 30 | Teadmata |  | Meris Süsta |
| 6 | RKU0178 Jõgeveste TTP-270 maaparandussüsteem | Valga | 919 | 50 | Teadmata |  | Meris Süsta |
| 7 | Ähüvoja 100 m hooldus, 3 kopra tammi eemaldamine ja Ø-120 mm plasttruubi (SN8), KOK-otsak, pikkus 9 m paigaldamine, koos mineraalpinnase täitega 100 m3 | Võru |  | 0,1 |  |  | Meris Süsta |
| 8 | RKU0099 Kukemetsa-Laanemetsa TP-680 ja RKU0119 Hundimetsa-Suitsuvere maaparandussüsteem | Tartu | 1451 | 66 | 50 | 8 | Rein Kilgi |
| 9 | RKU0106 Kullavere ÜP-184 maaparandussüsteem | Jõgeva | 573 | 8 | 10 | 1 | Rein Kilgi |
| 10 | RKU0184 Kivioja TP-679 maaparandussüsteem | Tartu | 689 | 30 | 50 |  | Rein Kilgi |
| 11 | RKU0224 Kirepi TP-630 maaparandussüsteem | Tartu | 1194 | 60 | 120 | 1 | Rein Kilgi |
| 12 | RKU0296 Võõpste-Sootaga II maaparandussüsteem | Tartu | 388 | 25 | 50 |  | Rein Kilgi |
| 13 | Salaküti tee lisa 1. Täiendava kraavi kaeve vastavalt koostatud projektile | Põlva |  | 0,37 |  |  | Rein Kilgi |
| 14 | RKU0091 Jõevärava TTP-213 maaparandussüsteem | Harju | 656 | 50 | 61 |  | Romet Riiman |
| 15 | Vodja TP-757 maaparandussüsteem | Järva | 424 | 39 | 46 | 2 | Romet Riiman |
| 16 | RKU0207 Kodasoo PÜ-72 maaparandussüsteem | Harju | 135 | 10 | 29 | 1 | Romet Riiman |
| 17 | Tudu 1 ja 2 maaparandussüsteem | Lääne-Viru | 1190 | 105 | 79 | 2 | Villu Alatsei |
| 18 | RKU0194 Nurga mnr.124 Pajusi PÜ-124 maaparandussüsteem | Jõgeva | 1201 | 97 | 178 | 5 | Villu Alatsei |
| 19 | RKU0107 Suurekivi maaparandussüsteem | Harju | 140 | 7 | 3 | 1 | Ülo Lindjärv |

**5.2. Maaparandussüsteemide hoolduse töö iseloomustus ja tingimused:**

**5.2.1. Erisused hankeosades 7 ja 13:**

1. hankeosa 7 - Ähüvoja hooldus 100m koos 3 kopra tammi eemaldamisega ja Ø-120 mm plasttruubi (SN8) 9 m pikkuses paigaldamine. Truubile rajatakse kivikindlustus KOK-otsak. Truubi paigaldamisel on vaja karjäärist juurde vedada täiendavalt 100 m3 mineraalpinnaset täitepinnast;
2. hankeosa 13 - Salaküti tee lisa 1. Täiendava kraavi kaeve vastavalt koostatud projektile. Objekt rajatakse vastavalt koostatud projektile. Projekt on saadav elektroonselt: Rein Kilgi, tel: 507 3440, e-mail: [rein.kilgi@rmk.ee](mailto:rein.kilgi@rmk.ee) .

5.2.2. Maaparandussüsteemide hooldusele tulevatel objektidel on teostatud rekonstrueerimine või uuendus. Objektiks on terviksüsteem või selle riigimetsas paiknev osa kus tuleb teostada kas kogu hooldustegevus (võsa-, peenmetsaraie, setete ja voolutakistuste eemaldamine koos settebasseinide ja truupide puhastamisega ja parandamisega ning mullete tasandamine) või ainult üksik tellitud tööliik või liigid (võsa-, peenmetsaraie või setete ja voolutakistuste eemaldamine koos settebasseinide ja truupide puhastamisega ja parandamisega või mullete tasandamine). Lisaks võib siia lisanduda tegevusi, mis ei ole eelnevas loetelus kuid on vaja teostada maaparandussüsteemi edasiseks toimimiseks.

**5.2.3. Võsa ja peenmetsa raie.**

Võsa, peenmetsa ja muu taimestiku mis on kõrgem kui 50 cm eemaldamisel on enamasti eeldatud freesimise- ja raietegevust. Võsa ja taimestiku kõrgus on enamasti alla 5 m, kuid võib olla ka madalama võsaga lõike ja ka kõrgema võsaga lõike, mis vajavad raiumist. Võsa ja taimestik eemaldatakse kogu olemasoleva trassi piires. Töö üleandmisel täpsustatakse raiutava ala laius ja ka kraavid millel on vaja teostada raie. Võsaraiel järgi jäävate tüügaste kõrgus ei tohi olla suurem kui 10 cm. Raiutud võsa tuleb ladustada paralleelselt kraaviga metsa serva, freesitud jäätmed tuleb koheselt eemaldada kraavidest, et need ei tekitaks veevoolu ummistusi allavoolu jääval osal. Kraavi trassi muldele, nõlvadele või põhja ei või jääda raie jäätmeid, mis on pikemad kui 0,5 m. Raie käigus tuleb likvideerida ka jämedamad maha langenud puud, mis jäävad kraavi trassile. Samuti võib osutuda vajalikuks mõnel kraavi lõigul vajadus teha jämedamatest puudest 3 m pikkust raie sortimenti ning need tuleb ka kokku vedada metsaveoautoga liigeldava tee äärde. Raie käigus tuleb likvideerida ka varasemal võsaraiel jäetud kõrged tüükad. Kraavidel võsa, peenmetsa ja muu taimestiku mis on kõrgem kui 50 cm eemaldamisel tuleb arvestada sellega, et kraavi nõlvad vajavad taimestiku eemaldamist erineva nurga all. Kraavitrasside raiel eemaldatakse võsa, peenmetsa ja muu taimestiku mis on kõrgem kui 50 cm kraavi mõlemalt nõlvalt, kraavi põhjast, kraavi muldelt (trassilt) ja võimalusel ka kraavi vastas kaldalt 1m ulatuses (teede ääres võimalusel 2m). Kraavi trassid võivad kohati olla pehmed ja tehnikaga läbimatud. Võsa, peenmetsa ja muu taimestiku mis on kõrgem kui 50 cm eemaldamine ekskavaatoriga (üheaegselt sette eemaldamisega) ei ole lubatud. Võsa, peenmetsa ja muu taimestiku mis on kõrgem kui 50 cm eemaldamisel arvestatakse töömahtu teostatud kraavi jooksvates kilomeetrites, kui puhastatud on kogu trassi laiuses. Settebasseinid kuuluvad kraavi juurde ja on hooldatavad kraavi hoolduse käigus võsa ja peenmetsa raiel ja setete eemaldamisel, neid eraldi ei tasustata. Tuletõrje tiikide ümbrusest raiutakse võsa ja peenmets ära olemasoleva olukorra järgi kuni vana metsani. Tuletõrje tiikide ümbruse raie tuleb arvestada kraavi võsaraie mahu ühiku hinda.

**5.2.4. Setete eemaldamine.**

Hooldusel setete eemaldamise mahu määramisel lähtume Maaeluministri määrusest „Maaparandushoiutööde nõuded“ nr 75 (19.12.2018.a.) kus on hooldusega lubatud eemaldada setteid mahus 0,5 m3/m. Pärast sette eemaldamist ei tohi veejuhtme põhja jääda üle 10 cm sügavusega süvikuid. Vajadusel tuleb eemaldada ka vee äravoolu (eesvooludel) takistavad koprapaisud väljaspool objekti, seda kasvõi tööde teostamise ajaks. Enne kraavide hoolduse setete eemaldamist tuleb puhastada setetest settebasseinid. Settebasseinid tuleb puhastada setetest ka hoolduse järgselt, see kuulub kraavi kaevamise hinda.

Hoolduse käigus tuleb setetest ja muust materjalist puhastada kõik objektile jäävad truubid. Korrastada ja vajadusel taastada truubi otsakud. Samuti tuleb puhastada ja vajadusel taastada mulletesse paigaldatud veeviimarid. Veeviimaritel tuleb puhastada ka rajatud vee kogumise lohud. Sette eemaldamisel tuleb see paigutada muldele, kuni 10 cm paksuse kihina. **Mulle tuleb tasandada**. **Tasandamise järgselt ei või muldel olla ebatasasusi mis 2 m lattiga mõõtes on üle 15 cm.** Tasandada tuleb ka kraavi trassi vastaskaldal sinna rekonstrueerimise ajal ladustatud setted ja kaevis, seda juhul kui rekonstrueerimise järgselt on antud kohas teostatud lageraie ja ala ei ole jõutud veel uuendada. Tasandatud muldesse ei või jätta kände oksi jms., mis segaks mulde hilisemat kasutust transpordi poolt. Settebasseinid kuuluvad kraavi juurde ja on hooldatavad kraavi hoolduse käigus võsa ja peenmetsa raiel ja setete eemaldamisel, neid eraldi ei tasustata. Tuletõrje tiikidest setete eemaldamist võib teostada tiike tühjaks pumpamata. Teede ääres setete tõstmisel üle kraavi metsa serva tuleb settevalli sisse teha nõvad ca iga 25 m tagant ja kohtadesse, kus on näha vee kogunemine valli taha.

**Mullete tasandamine.**

Vajadusel võib tellida ka eraldi ainult mullete tasandamist seda varem lõhutud mulletel ja kokku veo teedel. Mullete tasandamise tegevuse alla ei lähe koos setete eemaldamisega tehtavad mullete tasandamise ja silumise tööd. **Tasandamise järgselt ei või muldel olla ebatasasusi mis 2 m lattiga mõõtes on üle 15 cm.** Tasandatud muldesse ei või jätta kände oksi jms., mis segaks mulde hilisemat kasutust transpordi poolt.

5.2.5. Objektide vaheline tehnika transport on teenuse pakkuja organiseerida ja kulud selleks kannab teenuse pakkuja. Vastu võetakse teostatud tööd objektil hooldatud kilomeetri järgi vastavalt tööliigile. Töid võib ja saab tellida ka üksikute tööliikide kaupa (ainult võsa ja peenmetsa raie või ainult setete eemaldamine või ainult mullete tasandamine) või erinevaid tööliike koos tellides.

5.2.6. Maaparandussüsteemide hooldustöid teostatakse ajaliselt maist novembrini. Objektidel on keskkonnakaitsest tingitud ajalisi piiranguid tööde teostamisele (olenevalt piirangust **1.02-30.09**). Antud piirangute kohta saate täiendava informatsiooni piirkonna metsaparandajalt. Ajagraafik lepitakse kokku koos lepingu sõlmimisega enne tööde alustamist ja see moodustab lepingu lisa.

5.2.7. Tööde teostamine peab olema vastavuses Maaparandusseadusega ning kooskõlas maaparandushoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsemad nõuetest (Maaeluministri 28.03.2019 määrus nr 38). Tööde vastuvõtmisel lähtutakse RMK metsaparanduse ehitus- ja remonttööde vastuvõtu eeskirjast. Eramaa omanikega tuleb tööde teostamine töövõtjal kokkuleppida, Keskkonnaalased kokkulepped teeb RMK metsaparandustalitus ja annab nendest töövõtjale teada.

5.2.8. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## 6. Pakkumuse maksumuse ja eseme väljendamise viis ja hindamiskriteeriumid

6.1. **Hankeosas 7** - Ähüvoja 100 m hooldus, 3 kopra tammi eemaldamine ja Ø-120 mm plasttruubi (SN8), KOK-otsak, pikkus 9 m paigaldamine, koos mineraalpinnase täitega 100 m3 ja **hankeosas 13** - Salaküti tee lisa 1. Täiendava kraavi kaeve vastavalt koostatud projektile, esitab pakkuja **kogu objekti maksumuse koos kõigi tööde teostamise ja materjalide kuluga.**

6.2. Kõigis teistes hankeosades esitab pakkuja eRHR süsteemis igale pakutavale hankeosale hinnatavate näitajate all pakutava hoolduse hinnakoefitsiendi vastavalt hankija hinnatabelile. **NB! Hinnakoefitsient märkida täpsusega kolm (3) kohta peale koma!** Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi.

Hankija hinnatabel (sisaldab hindu hinnakoefitsiendi 1,000 tasemel) on tööliikide kaupa järgmine:

|  |  |  |
| --- | --- | --- |
| **Võsa ja peenmetsa raie hind (€/km), ilma KM-ta** | **Setete eemaldamise hind (€/km), ilma KM-ta** | **Mulde tasandamise hind (€/km), ilma KM-ta** |
| **350,00** | **550,00** | **550,00** |

Tööliikide hinnad hinnakoefitsiendi 1,000 tasemel on saadud järgmiselt:

Võsa ja peenmetsa raie hind - trassi laius 11m X raie hind 318€/ha = 350 €/km

Setete eemaldamise hind - hooldusel lubatud kaeve maht 0,5 m3/jm X kaeve hind 1,1€/m3 = 550 €/km

Mulde tasandamise hind - mulde laius 5m X töödeldava mulde sügavus 0,5m X kaeve hind 0,22€/m3 = 550 €/km

6.3. Hankeosades 7 ja 13 tunnistab hankija edukaks madalaima maksumusega pakkumuse ning kõigis teistes hankeosades väikseima pakutud hinnakoefitsiendiga pakkumuse igas hankeosas eraldi.

6.4. Kui võrdselt madalaima maksumuse või väikseima hinnakoefitsiendiga pakkumuse on esitanud rohkem kui üks pakkuja, siis heidetakse nende pakkujate vahel liisku. Liisuheitmise koht ja kord teatatakse eelnevalt pakkujatele ning nende (volitatud) esindajatel on õigus viibida liisuheitmise juures.

6.5. Hankija ei ole kohustatud tunnistama pakkumusi edukaks ega sõlmima lepinguid kui maksumus või hinnakoefitsient on hankija jaoks liiga kõrge.

6.6. Töömahtude muutumisel kasutatakse maksumuse muutuse arvestamisel samu ühikuhindu.

6.7. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

***7. Hankija sätestatud tingimused hankelepingu sõlmimisel***

7.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping (ud).

7.2. Hankija soovib hankelepingu (d) sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

7.3. Hankija võib sõlmida lepingud hankeosade kaupa eraldi või koos.

## 8. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui, s.h. osade kaupa:

8.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

8.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

8.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 9. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

9.1. Lisa 1 – Hankelepingu vorm

9.2. Lisa 2 – Pakkumuses kasutatavad vormid